stanford-oval/wikipedia huggingface dataset:
สวลี ผกาพันธุ์
ผลงานละครโทรทัศน์ > เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
เสียชีวิต

สวลี ผกาพันธุ์ เสียชีวิตจากการสำลักยาจนขาดอากาศหายใจ ที่บ้านพักของตนเองเมื่อเวลา 20.00 น. ของคืนวันที่ 1 พฤษภาคม พ.ศ. 2561 สิริรวมอายุ 86 ปี 8 เดือน 24 วัน มีพิธีพระราชทานเพลิงศพเมื่อวันที่ 16 กันยายน พ.ศ. 2561 ณ วัดธาตุทอง กรุงเทพมหานคร
แหล่งข้อมูลอื่น

หออัครศิลปิน
คอลัมน์คนในภาพถ่าย นิตยสารสกุลไทย ประจำวัน  อังคาร ที่  21 สิงหาคม  2544 เก็บถาวร 2007-03-11 ที่ เวย์แบ็กแมชชีน
ท่าอากาศยานนานาชาติขอนแก่น

ท่าอากาศยานนานาชาติขอนแก่น หรือ สนามบินขอนแก่น (IATA: KKC, ICAO: VTUK) ตั้งอยู่ในตำบลบ้านเป็ด อำเภอเมืองขอนแก่น จังหวัดขอนแก่น ห่างจากตัวเมืองไปทางทิศตะวันตกประมาณ 8 กิโลเมตร ห่างจากทางหลวงแผ่นดินหมายเลข 12 (ขอนแก่น – เลย) 2 กิโลเมตร มีพื้นที่ 1,113 ไร่ เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 1 กันยายน พ.ศ. 2534 โดยอาคารผู้โดยสารปัจจุบันรองรับได้ 2,500 คนต่อชั่วโมง หรือ 5 ล้านคนต่อปี
ปัจจุบันสายการบินไทยแอร์เอเชียได้เลือกท่าอากาศยานขอนแก่นเป็นฮับการบินของภาคอีสาน และทางท่าอากาศยานขอนแก่นได้เร่งขยายท่าอากาศยาน ทั้งอาคารผู้โดยสาร รันเวย์ และส่วนต่าง ๆ เพื่อรองรับการเป็นท่าอากาศยานนานาชาติ
ประวัติ

ท่าอากาศยานขอนแก่น เดิมเป็นท่าอากาศยานเล็กๆ แห่งหนึ่งตั้งอยู่ใจกลางเมืองขอนแก่น มีขนาดทางวิ่งเป็นดินลูกรัง ขนาดกว้าง 30 เมตร และยาว 1,300 เมตร ไม่มีอุปกรณ์สื่อสารเครื่องช่วยการเดินอากาศ การให้สัญญาณเครื่องบินขึ้น – ลง โดยใช้เจ้าหน้าที่ผู้ดูแลท่าอากาศยาน และธงเขียวแดงให้สัญญาณ เมื่อเห็นว่าปลอดภัยนักบินก็จะนำเครื่องบินลง
รัฐบาลในสมัยจอมพลสฤษดิ์ ธนะรัชต์ เป็นนายกรัฐมนตรีได้เห็นความสำคัญในการพัฒนาภาคตะวันออกเฉียงเหนือ ให้มีความเจริญทัดเทียมกับภาคอื่น ๆ ของประเทศโดยเฉพาะภาคตะวันออกเฉียงเหนือ ได้เลือกจังหวัดขอนแก่นเป็นศูนย์กลางของภาค และให้เป็นศูนย์กลางพัฒนาที่ตั้งอยู่ระหว่างกลางของภาค สามารถเดินทางไปจังหวัดต่าง ๆ ได้สะดวกโดยทางรถยนต์ และรถไฟในบางจังหวัด แต่ยังขาดการเดินทางโดยทางเครื่องบินซึ่งธุรกิจต่าง ๆ ต้องการความรวดเร็ว ความคล่องตัว การเดินทางโดยเครื่องบินจึงมีความจำเป็นและเห็นสมควรให้เปิดการบินพาณิชย์ขึ้น โดยการให้มีการพัฒนาท่าอากาศยานขอนแก่นที่เดิมแต่ไม่เหมาะสมที่จะขยายปรับปรุง อีกทั้งอยู่ในเขตชุมชนจะทำให้ขยายตัวเมืองไม่ได้ ประกอบกับส่วนราชการต่าง ๆ ของจังหวัดก็มีมากขึ้น ไม่มีที่ปลูกที่ทำการจึงได้ให้จังหวัดขอนแก่นจัดหาที่ดินแห่งใหม่เพื่อทำการก่อสร้างท่าอากาศยานใหม่ทดแทนท่าอากาศยานเดิม โดยมีข้อตกลงระหว่างกระทรวงมหาดไทยและกระทรวงกลาโหม (โดยกองทัพอากาศ) ในที่สุดก็เลือกได้ที่ดินซึ่งเป็นที่สาธารณะ ตั้งอยู่ห่างจากตัวเมืองไปทางทิศตะวันตกประมาณ 8 กิโลเมตร และเป็นที่เหมาะสมที่จะสร้างท่าอากาศยานได้
ในปี พ.ศ. 2505 สำนักงานการบินพลเรือน กรมการขนส่ง กระทรวงคมนาคม ได้เป็นส่วนราชการที่รับผิดชอบในการก่อสร้างท่าอากาศยานขอนแก่นขึ้นใหม่ โดยเริ่มปลูกสร้างคือ อาคารที่ทำการและที่พักผู้โดยสารชั่วคราว(ลักษณะเป็นเรือนไม้) โรงเก็บเครื่องยนต์กำเนิดไฟฟ้า โรงจอดรถยนต์ ทางวิ่งเครื่องบินมีขนาดกว้าง 30 เมตร และยาว 1,000 เมตร ลานจอดขนาดกว้าง 60 เมตร และยาว 90 เมตร พื้นที่ลาดยางแอสฟัลต์
เมื่อวันที่ 6 กุมภาพันธ์ พ.ศ. 2506 บริษัท เดินอากาศไทย จำกัด ได้นำเครื่องบิน ดักลาส ดีซี-3 บรรจุผู้โดยสาร 28 ที่นั่ง ทำการบินเส้นทางกรุงเทพฯ – ขอนแก่น – อุดรธานี – นครพนม – อุบลราชธานี – กรุงเทพฯ เพื่อดำเนินกิจการขนส่งผู้โดยสาร สินค้าและไปรษณียภัณฑ์ ซึ่งเป็นเส้นทางทำการบินมายังจังหวัดขอนแก่นเป็นครั้งแรก ตั้งแต่บัดนั้นเป็นต้นมา
ท่าอากาศยานขอนแก่นได้ประกาศเป็นท่าอากาศยานอนุญาตตามพระราชบัญญัติการเดินอากาศ เมื่อวันที่ 14 สิงหาคม พ.ศ. 2506 และต่อมาประกาศเป็นท่าอากาศยานศุลกากร เมื่อวันที่ 26 สิงหาคม พ.ศ. 2534
อาคารสถานที่ > อาคารผู้โดยสาร

อาคารผู้โดยสารของท่าอากาศยานหลังปัจจุบัน เป็นอาคารสูง 4 ชั้น มีพื้นที่ใช้สอยทั้งหมด 44,500 ตารางเมตร รับรองผู้โดยสารได้สูงสุด 2,500 คน/ชั่วโมง หรือประมาณ 5,000,000 คน/ปี มีรายละเอียดดังต่อไปนี้
ชั้น G ศูนย์อาหารและบริการรถแท็กซี่มิเตอร์
ชั้นที่ 1 อาคารผู้โดยสารขาเข้า ร้านค้า จุดบริการตำรวจท่องเที่ยวขอนแก่นและตำรวจบ้านเป็ด
ชั้นที่ 2 อาคารผู้โดยสารขาออก ประชาสัมพันธ์ สำนักงานจำหน่ายบัตรโดยสาร เคาน์เตอร์เช็คอิน 24 จุด ร้านค้า รวมทั้งโถงผู้โดยสารขาออกหลังจากตรวจบัตรโดยสารแล้ว นอกจากนี้ยังมีที่ทำการของศุลกากร ตำรวจตรวจคนเข้าเมือง สำหรับฝั่งผู้โดยสารขาออกระหว่างประเทศ
ขั้นที่ 3 เป็นที่ตั้งของสำนักงานสายการบิน และสำนักงานของกรมท่าอากาศยาน
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ท่าอากาศยานขอนแก่นมีทางวิ่ง 1 เส้น ขนาดความกว้าง 45 เมตร และความยาว 3,050 เมตร
ท่าอากาศยานขอนแก่นมีทางขับ 3 เส้นได้แก่ A,B และ C
ลานจอดอากาศยานหมายเลข 1 (หน้าอาคารผู้โดยสาร) ขนาดกว้าง 144 เมตร และยาว 600 เมตร สามารถจอดเครื่องบินขนาด Airbus A320/Boeing 737 จำนวน 12 ลำ
ลานจอดอากาศยานหมายเลข 2 (หน้าอาคารหลังเก่า) ขนาดกว้าง 80 เมตร และยาว 180 เมตร สามารถจอดเครื่องบิน โบอิง 737-400 จำนวน 2 ลำ
แผนการพัฒนาท่าอากาศยาน

เนื่องด้วยอาคารผู้โดยสารหลังเก่ามีพื้นที่เพียง 16,500 ตารางเมตร ในปี 2557-2561 มีอัตราการเพิ่มขึ้นของผู้โดยสารประมาณ 20% ต่อปี หรือรวมกว่า 5,000 คนต่อวัน ซึ่งเกินขีดความสามารถของตัวอาคารหลังเดิมซึ่งสร้างมาตั้งแต่ พ.ศ.2546 กรมท่าอากาศยาน กระทรวงคมนาคมจึงได้จัดทำแผนพัฒนาท่าอากาศยานขอนแก่น เพื่อให้เพียงพอต่อความต้องการของผู้ใช้บริการในปัจจุบัน จึงได้อนุมัติงบประมาณในการปรับปรุงท่าอากาศยานขอนแก่น วงเงิน 2,200 ล้านบาท ได้รับการอนุมัติเมื่อวันที่ 10 ตุลาคม พ.ศ. 2560 โดยแยกเป็น
ก่อสร้างอาคารจอดรถหลังใหม่ 7 ชั้น และปรับปรุงอาคารจอดรถหลังเดิมให้สามารถรองรับรถยนต์ได้ 1,000 คัน
ก่อสร้างอาคารผู้โดยสารหลังใหม่ และปรับปรุงอาคารหลังเก่า จากเดิมพื้นที่ใช้สอย 16,500 ตารางเมตร ขยายเป็น 45,500 ตารางเมตร
แผนการพัฒนาท่าอากาศยาน > การก่อสร้าง

เริ่มก่อสร้างในวันที่ 23 กันยายน พ.ศ. 2561 โดยก่อสร้างอาคารผู้โดยสารในฝั่งต่อเติมทิศใต้ พร้อมกับก่อสร้างอาคารจอดรถหลังใหม่
วันที่ 2 กันยายน พ.ศ. 2564 ท่าอากาศยานนานาชาติขอนแก่นเปิดใช้อาคารผู้โดยสารส่วนที่ต่อเติมขึ้นใหม่เป็นครั้งแรก 
ส่วนฝั่งอาคารหลังเก่าทำการรื้อถอนและก่อสร้างปรับปรุง
วันที่ 1 เมษายน พ.ศ.2566 เปิดใช้อาคารผุ้โดยสารฝั่งทิศเหนือ โดยใช้เป็นสำนักงาน และอาคารผู้โดยสารระหว่างประเทศ
แผนการพัฒนาท่าอากาศยาน > พิธีเปิดอาคาร

วันที่ 18 ธันวาคม 2567 สมเด็จพระกนิษฐาธิราชเจ้า  กรมสมเด็จพระเทพรัตนราชสุดาฯ  สยามบรมราชกุมารี  เสด็จพระราชดำเนินไปทรงเปิดอาคารที่พักผู้โดยสารหลังใหม่ ท่าอากาศยานนานาชาติขอนแก่น เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
แผนการพัฒนาท่าอากาศยาน > ขีดความสามารถ

เมื่อก่อสร้างเเล้วเสร็จ อาคารผู้โดยสารจะสามารถรองรับให้บริการผู้โดยสารได้มากกว่า 5 ล้านคนต่อปี  ซึ่งจะเพิ่มความสามารถในการให้บริการเที่ยวบินพาณิชย์ รองรับเครื่องบินขนาดใหญ่ Airbus A330 , Boeing 777 รวมไปถึงเครื่องบินขนาดกลาง อย่าง Airbus A320 และ Boeing 737 สำหรับการบินต่างประเทศ  ซึ่งเมื่อแล้วเสร็จจะทำให้ท่าอากาศยานขอนแก่น มีสะพานเทียบเครื่องบินถึง 4 สะพาน กลายเป็นท่าอากาศยานขนาดใหญ่ และทันสมัยที่สุดของภาคตะวันออกเฉียงเหนือ
โครงการงานขยายลานจอดเครื่องบิน

นอกจากนี้ กรมท่าอากาศยานยังได้ขอรับงบประมาณปี 2564  ในการขยายลานจอดอากาศยานและแท็กซี่เวย์ เพื่อให้สามารถรองรับอากาศยาน Code C เพิ่มขึ้นจาก 5 ลำ เป็น 12 ลำ ในเวลาเดียวกัน ซึ่งเริ่มก่อสร้างเมื่อต้นปี พ.ศ.2565 และเปิดให้บริการเต็มรูปแบบในวันที่ 28 พฤศจิกายน 2567
รายชื่อสายการบิน > รายชื่อสายการบินที่ให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | กรุงเทพฯ-สุวรรณภูมิ | เคาน์เตอร์ 9-11 |
| ไทยเวียดเจ็ทแอร์ | กรุงเทพฯ-สุวรรณภูมิ | เคาน์เตอร์ 12-15 |
| ไทยแอร์เอเชีย | กรุงเทพฯ-ดอนเมือง | เคาน์เตอร์ 21-24 |
| ไทยแอร์เอเชีย | กรุงเทพฯ-สุวรรณภูมิ | เคาน์เตอร์ 21-24 |
| ไทยแอร์เอเชีย | เชียงใหม่ | เคาน์เตอร์ 21-24 |
| ไทยแอร์เอเชีย | ภูเก็ต | เคาน์เตอร์ 21-24 |
| ไทยไลอ้อนแอร์ | กรุงเทพ-ดอนเมือง | เคาน์เตอร์ 16-18 |
รายชื่อสายการบิน > รายชื่อสายการบินที่เคยให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | กรุงเทพฯ-ดอนเมือง | ภายในประเทศ |
| วัน-ทู-โก | กรุงเทพฯ-ดอนเมือง | ภายในประเทศ |
| แองเจิลแอร์ไลน์ | เชียงใหม่ | ภายในประเทศ |
| โอเรียนท์ ไทย แอร์ไลน์ | เชียงใหม่ | ภายในประเทศ |
| นกมินิ | เชียงใหม่ | ภายในประเทศ |
| กานต์แอร์ | เชียงใหม่ | ภายในประเทศ |
| ไทยรีเจียนัลแอร์ไลน์ | กรุงเทพฯ-สุวรรณภูมิ | ภายในประเทศ |
| ลาวเซ็นทรัล แอร์ไลน์ | หลวงพระบาง | ระหว่างประเทศ |
| นิวเจนแอร์เวย์ | หาดใหญ่ | ภายในประเทศ เช่าเหมาลำ |
| ไทยแอร์เอเชีย | อู่ตะเภา | ภายในประเทศ |
| นกแอร์ | กรุงเทพฯ-ดอนเมือง, เชียงใหม่ | ภายในประเทศ |
| ไทยสมายล์ | กรุงเทพฯ-ดอนเมือง,กรุงเทพฯ-สุวรรณภูมิ | ภายในประเทศ |
| บางกอกแอร์เวย์ส | กรุงเทพฯ-สุวรรณภูมิ | ภายในประเทศ |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 386,883 |  | 2,803 | 1,068.71 |
| 2545 | 374,556 |  3.19% | 2,942 | 1,018.75 |
| 2546 | 387,062 |  3.34% | 2,923 | 1,179.52 |
| 2547 | 507,641 |  31.15% | 3,103 | 1,319.85 |
| 2548 | 460,067 |  9.37% | 2,529 | 1,244.10 |
| 2549 | 386,439 |  16.09% | 2,308 | 1,173.76 |
| 2550 | 389,800 |  0.87% | 2,374 | 950.66 |
| 2551 | 387,358 |  0.63% | 2,120 | 1,022.98 |
| 2552 | 397,645 |  2.66% | 2,176 | 1,254.99 |
| 2553 | 391,421 |  1.57% | 2,375 | 1,498.12 |
| 2554 | 456,115 |  16.53% | 2,272 | 1,798.03 |
| 2555 | 523,340 |  14.74% | 2,786 | 1,824.61 |
| 2556 | 592,252 |  13.17% | 3,512 | 1,887.31 |
| 2557 | 957,446 |  61.66% | 6,890 | 1,768.23 |
| 2558 | 1,280,942 |  33.16% | 10,363 | 1,725.75 |
| 2559 | 1,509,234 |  17.82% | 12,263 | 2,084.40 |
| 2560 | 1,703,356 |  12.86% | 13,069 | 1,369.81 |
| 2561 | 1,864,127 |  9.44% | 13,753 | 694.74 |
| 2562 | 1,881,446 |  0.93% | 14,055 | 606.26 |
| 2563 | 1,123,966 |  40.26% | 9,732 | 329.69 |
| 2564 | 545,911 |  51.43% | 4,612 | 184.47 |
| 2565 | 1,408,282 |  157.97% | 10,260 | 288.187 |
| 2566 | 1,619,275 |  14.98% | 11,241 | 279.202 |
การเดินทางสู่ท่าอากาศยาน

ท่าอากาศยานขอนแก่นตั้งอยู่ห่างจากทางหลวงแผ่นดินสาย 12 (ขอนแก่น – เลย) 2 กิโลเมตร ซึ่งห่างจากตัวเมืองไปทางทิศตะวันตกประมาณ 8 กิโลเมตร มีอาคารจอดรถหลังที่ 1 ซึ่งสูง 5 ชั้น สามารถจอดรถยนต์ได้ 450 คัน และอาคารจอดรถหลังที่ 2 สูง 7 ชั้น สามารถจอดรถยนต์ได้ 550 คัน และมีจุดจอดรถจักรยานยนต์ ข้างอาคารผู้โดยสาร
ที่ท่าอากาศยานมีบริการรถเช่าอยู่หน้าทางออกจากบริเวณสายพานรับกระเป๋า และบริการแท็กซี่ของท่าอากาศยานซึ่งอยู่บริเวณทางออกไปยังอาคารจอดรถหลังที่ 1
เคาน์เตอร์เช็คอิน ท่าอากาศยานขอนแก่น
เครื่องบินที่ท่าอากาศยานนานาชาติขอนแก่น
อาคารผู้โดยสารหลังเก่าและโครงการก่อสร้างอาคารหลังใหม่
อาคารผู้โดยสารหลังใหม่หลังการก่อสร้างแล้วเสร็จ
ลานจอดอากาศยานหลังปรับปรุงใหม่
การทำอันดับข้อมูลให้เด่นสุด

การทำอันดับข้อมูลให้เด่นสุด หรือ เอสอีโอ (อังกฤษ: search engine optimization: SEO) เป็นการจัดทำ ปรับปรุงเว็บไซต์หรือเว็บเพจ เพื่อให้ติดอันดับต้น ๆ ในหน้าผลการค้นหาของเสิร์ชเอนจิน ด้วยวิธีการธรรมชาติหรือที่ไม่เสียค่าใช้จ่าย โดยวิธีการทำ SEO นั้นมีหลากหลายวิธีและขั้นตอน ตัวอย่างเช่น เพิ่ม Sitemap, เพิ่ม Robots.txt, เชื่อมต่อ Google Analytics, เชื่อมต่อ Google Search Console, วางโครงสร้างเว็บไซต์ รวมถึงการทำ Search Intent (วัตถุประสงค์ในการค้นหา) ซึ่งผ่านทางเป้าหมายของคำค้นหาที่ต้องการ ซึ่งเป็นส่วนหนึ่งของ การทำการตลาดผ่านระบบค้นหา หรือ search engine marketing (SEM)
การทำอันดับข้อมูลให้เด่นสุด หรือ เอสอีโอ (SEO) หมายถึง การจัดทำและปรับปรุงเว็บไซต์หรือเว็บเพจ เพื่อให้ติดอันดับต้น ๆ บนหน้าผลการค้นหา (SERPs) ของเสิร์ชเอนจินอย่าง Google โดยไม่ต้องเสียค่าใช้จ่าย
วิธีการทำ SEO มีหลากหลายวิธีและขั้นตอน ตัวอย่างเช่น:
เพิ่ม Sitemap: เป็นไฟล์ที่ช่วยให้เสิร์ชเอนจินเข้าใจโครงสร้างของเว็บไซต์ และสามารถจัดทำดัชนีเนื้อหาในเว็บไซต์ได้อย่างมีประสิทธิภาพ
เพิ่ม Robots.txt: เป็นไฟล์ที่บอกเสิร์ชเอนจินว่าหน้าเว็บใดบ้างที่ไม่ต้องการให้จัดทำดัชนี
เชื่อมต่อ Google Analytics: เครื่องมือวิเคราะห์ข้อมูลการเข้าชมเว็บไซต์ ช่วยให้เข้าใจพฤติกรรมของผู้ใช้งาน
เชื่อมต่อ Google Search Console: เครื่องมือที่ช่วยวิเคราะห์และแก้ไขข้อผิดพลาดของเว็บไซต์ ช่วยให้เว็บไซต์มีอันดับที่ดีขึ้นบน SERPs
วางโครงสร้างเว็บไซต์: โครงสร้างเว็บไซต์ที่ดี ช่วยให้เสิร์ชเอนจินเข้าใจเนื้อหาในเว็บไซต์ได้ง่ายขึ้น
ทำ Search Intent: วิเคราะห์ว่าผู้ใช้งานค้นหาอะไร เมื่อค้นหาคำคوائร์ดใด ๆ
นอกจาก SEO ยังมีอีกส่วนหนึ่งที่เกี่ยวข้องคือ SEM หรือ Search Engine Marketing ซึ่งหมายถึง การทำการตลาดผ่านระบบค้นหา โดยใช้ทั้ง SEO และโฆษณาออนไลน์ เพื่อเพิ่มโอกาสในการเข้าถึงกลุ่มเป้าหมาย
กองการบินทหารเรือมหาจักรวรรดิญี่ปุ่น

| กองการบินทหารเรือมหาจักรวรรดิญี่ปุ่น 大日本帝國海軍航空隊 (Dai-Nippon Teikoku Kaigun Koku Tai) |
| --- | --- |
ธงของกองการบินทหารเรือมหาจักรวรรดิญี่ปุ่น
ประจำการ: 1912-1945
ประเทศ:  จักรวรรดิญี่ปุ่น
ขึ้นต่อ: กองทัพเรือจักรวรรดิญี่ปุ่น
รูปแบบ: หน่วยทหาร
ปฏิบัติการสำคัญ: สงครามโลกครั้งที่หนึ่ง  สงครามจีน-ญี่ปุ่น  สงครามโลกครั้งที่สอง
ผู้บังคับบัญชา
ผบ. สำคัญ: ชูอิจิ นางูโมะ, มิโนะรุ เก็นดะ, มิตซูโอะ ฟูจิดะ, ซาบูโร ซาไก
เครื่องหมายสังกัด
เครื่องหมายอากาศยาน: 
กองการบินทหารเรือมหาจักรวรรดิญี่ปุ่น (IJNAS) เป็นส่วนหนึ่งของกองทัพเรือจักรวรรดิญี่ปุ่น
เครื่องบินรบในสังกัด

เครื่องบินขับไล่:
Mitsubishi A5M (Type 96 carrier-based fighter) Claude
Mitsubishi A6M (Navy Type 0 Carrier Fighter) Zeke
Kawanishi N1K-J/N1K2-J (Navy Land based Interceptor Fighter 'Shiden'/'Shiden Kai') George
Mitsubishi J2M Raiden (Land based fighter) Jack
J1N1-S (Navy Night Fighter 'Gekko') Irving
เครื่องบินทิ้งระเบิด:
Yokosuka P1Y (Navy bomber Model 11 'Ginga') Frances
Mitsubishi G4M (Type 1 land-based attack aircraft) Betty
Mitsubishi G3M (Type 96 Land-based Attack Aircraft 'Rikko') Nell
Mitsubishi Ki-67 (Type 4 Heavy Bomber 'Hiryū') Peggy
Nakajima G8N (Type 18 land-based attack aircraft) Rita
เครื่องบินตอปิโด และ เครื่องบินดำดิ่งทิ่งระเบิด:
Aichi D1A (Navy Type 94 Carrier Bomber) Susie
Aichi D3A (Navy Type 99 Carrier Bomber) Val
Yokosuka D4Y (Navy Type 33 Carrier Bomber 'Suisei') Judy
Nakajima B5N (Navy Type 97 Carrier Attack Bomber) Kate
Nakajima B6N (Navy Type 11 Carrier Attack Aircraft 'Tenzan') Jill
Yokosuka B4Y (Navy Type 96 Carrier Attack Aircraft) Jean
เครื่องบินทุ่นลอยน้ำ และ เรือบิน:
Aichi E13A (Navy Type 0 Reconnaissance Seaplane) Jake
Yokosuka E14Y (Type 0 Small Reconnaissance Seaplane) Glen
Aichi E16A (Navy Type 16 Reconnaissance Seaplane 'Zuiun') Paul
Mitsubishi F1M (Type 0 Observation Seaplane) Pete
Nakajima E8N (Navy Type 95 Reconnaissance Seaplane) Dave
Kawanishi E7K (Navy Type 94 Reconnaissance Seaplane) Alf
Kawanishi H8K (Type 2 Large Flying Boat) Emily
Kawanishi H6K (Type 97 Large Flying Boat) Mavis
Kawanishi N1K1 (Navy Fighter Seaplane 'Kyōfū') Rex
Nakajima A6M2-N (Navy Type 2 Interceptor/Fighter-Bomber) Rufe
เครื่องบินลาดตระเวน:
Nakajima C6N Myrt
เครื่องบินฝึก:
Mitsubishi A5M-4k (2 seat version of Mitsubishi A5M)
เครื่องบินขนส่ง:
Mitsubishi Ki-57 (Type 100 Transport Model 2 Topsy
Nakajima Ki-34 (Navy Type AT-2 Transport) Thora
Nakajima G5N (Experimental 13-Shi Attack Bomber) Liz (used as transports)
ดูเพิ่ม

กองการบินทหารบกมหาจักรวรรดิญี่ปุ่น
กองทัพเรือจักรวรรดิญี่ปุ่น
หนังสืออ่านเพิ่มเติม

Thorpe, Donald W. Japanese Naval Air Force Camouflage and Markings World War II. Fallbrook, CA: Aero Publishers, Inc., 1977. ISBN 0-8168-6583-3 (hardcover, paperback ISBN 0-8168-6587-6).
Sweet creative (ed.). Zerosen no himitsu. PHP kenkyusho, 2009. ISBN 978-4-569-67184-0.
Assignment of naval air group numbers (海軍航空隊番号附与標準, Kaigun Kōkūtai-bangō fuyo Hyōjun), 1 November 1942, Naval Minister's Secretariat, Ministry of the Navy
Senshi Sōsho , Asagumo Simbun (Japan)
Vol. 39, Combined Fleet #4, "First part of the Third step Operations", 1970
Vol. 45, Combined Fleet #6, "Latter part of the Third step Operations", 1971
Vol. 71, Combined Fleet #5, "Middle part of the Third step Operations", 1974
Vol. 77, Combined Fleet #3, "Until February 1943", 1974
Vol. 80, Combined Fleet #2, "Until June 1942", 1975
Vol. 91, Combined Fleet #1, "Until outbreak of war", 1975
Vol. 93, Combined Fleet #7, "Last part of the War", 1976
Vol. 95, History and summary of the Imperial Japanese Navy Air Service, 1976
แหล่งข้อมูลอื่น

http://www.combinedfleet.com/kaigun.htm (see the section of Japanese Navy Aircraft)
http://www.warbirdpix.com/ (link with somes photos of Axis Aircraft (German, Italian and Japanese Army and Navy)
http://www.j-aircraft.org/xplanes/ (about advanced Japanese Army and Navy aircraft)
https://web.archive.org/web/20091027182301/http://uk.geocities.com/sadakichi09/ (over Japanese Navy and Army armaments, vehicles, Aircraft, electronic warfare and somes local special Japanese weapon technology )
http://www.j-aircraft.com/captured/ (somes captured aircraft or aircraft in evaluations)
http://www.j-aircraft.com/ (general resources of Japanese aircraft)
| ด ค กรายชื่อการบินนาวี |
| --- | --- |
การบินนาวี ในปัจจุบัน:  อาร์เจนตินา  ออสเตรเลีย  บังคลาเทศ  บราซิล  จีน  ไต้หวัน  ชิลี  โคลอมเบีย  สเปน  ฝรั่งเศส  เยอรมนี  กรีซ  อินเดีย  อินโดนีเซีย  อิหร่าน  อิตาลี  ญี่ปุ่น  เกาหลีใต้  มาเลเซีย  เม็กซิโก  ปากีสถาน  เปรู  โปแลนด์  โปรตุเกส  รัสเซีย  ไทย  ตุรกี  ยูเครน  ‎สหราชอาณาจักร  สหรัฐ เหล่านาวิกโยธิน  เวียดนาม 
การบินนาวี ในอดีต:  ออสเตรีย-ฮังการี  กรีซ  จักรวรรดิญี่ปุ่น  เนเธอร์แลนด์  สหราชอาณาจักร  สหภาพโซเวียต 
Identification chart for Japanese military planes during World War II
เรือบรรทุกเครื่องบินโชกากุ ที่มีส่วนในการโจมตีเพิร์ลฮาร์เบอร์
โดนนี ฟัน เดอ เบก

โดนนี ฟัน เดอ เบก (ดัตช์: Donny van de Beek; เกิด 18 เมษายน ค.ศ. 1997) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองกลางให้แก่ฌิโรนา ในลาลิกา
ฟัน เดอ เบก เกิดที่ไนแกร์เกอร์เฟน และได้เข้าร่วมทีมเยาวชนของอายักซ์ใน ค.ศ. 2008 ต่อมาใน ค.ศ. 2015 เขาลงเล่นนัดแรกให้กับสโมสรในการแข่งขันยูฟ่ายูโรปาลีก นัดที่พบกับเซลติกจากสกอตแลนด์ ในฤดูกาล 2016–17 อายักซ์สามารถเข้าสู่นัดชิงชนะเลิศยูฟ่ายูโรปาลีก แต่ก็พ่ายแพ้ให้แก่แมนเชสเตอร์ยูไนเต็ด ระหว่างฤดูกาล 2017–18 ฟัน เดอ เบก กลายเป็นผู้เล่นในตำแหน่งตัวจริงที่มีบทบาทสำคัญของอายักซ์ หลังจบฤดูกาล 2018–19 ซึ่งอายักซ์เข้าถึงรอบรองชนะเลิศยูฟ่าแชมเปียนส์ลีก ฟัน เดอ เบก เป็นหนึ่งใน 30 คนที่ถูกเสนอชื่อเข้าชิงบาลงดอร์ ในนามอายักซ์ เขาพาทีมชนะเลิศเอเรอดีวีซี, เคเอ็นวีบีคัพ และโยฮันไกรฟฟ์ชีลด์
ในระดับทีมชาติ ฟัน เดอ เบก เป็นตัวแทนของทีมชาติเนเธอร์แลนด์ชุดเยาวชน วันที่ 14 พฤศจิกายน 2017 เขาลงเล่นให้กับทีมชาติชุดใหญ่เป็นครั้งแรกในนัดที่พบกับโรมาเนีย ใน ค.ศ. 2019 เขาเป็นส่วนหนึ่งของทีมชาติที่เข้าชิงชนะเลิศยูฟ่าเนชันส์ลีก แต่ก็พ่ายแพ้ให้กับโปรตุเกส
ชีวิตช่วงต้น

ฟัน เดอ เบก เกิดที่อาเมอร์สโฟร์ตในจังหวัดยูเทรกต์ บิดามารดาของเขามีชื่อว่า อันเดร และแคร์ดีนา ฟัน เดอ เบก อันเดรเป็นผู้สนับสนุนของอายักซ์และเคยพาโดนนีไปสนามของสโมสรตอนเขาอายุห้าขวบ น้องชายของโดนนีชื่อโรดี เล่นให้กับเฟนสเคอโบยส์
สโมสรอาชีพ > ช่วงแรก

ฟัน เดอ เบก เริ่มต้นอาชีพของเขาในฐานะผู้เล่นทีมเยาวชนของสโมสรท้องถิ่นเฟนสเคอโบยส์ ซึ่งบิดาของเขา อันเดร เคยเล่นให้ ในเดือนสิงหาคม ค.ศ. 2014 เขาย้ายไปทีมเยาวชนของอายักซ์โดยเซ็นสัญญาสามปี และลงชื่อเข้าทีมดี เขาพัฒนาขึ้นในระบบเยาวชนและได้ลงเล่นในเกมซูเปอร์คัพเอวันที่เอาชนะทีมเอวันของไฟเยอโนร์ด วันที่ 27 มกราคม ค.ศ. 2015 เขาขยายสัญญากับสโมสร โดยจะมีผลจนถึงกลางปี 2018
ฟัน เดอ เบก ลงเล่นนัดแรกให้กับโยงอายักซ์ (ทีมสำรองของอายักษ์) ในเอร์สเตอดีวีซี นัดที่พบกับสปาร์ตาโรตเตอร์ดัมเมื่อเดือนมกราคม ค.ศ. 2015 สองเดือนมา ผู้จัดการทีม ฟรังก์ เดอ บูร์ เรียกเขาติดทีมชุดใหญ่ในเกมลีกนัดที่พบกับอาโดเด็นฮาคในฐานะตัวแทนผู้เล่นที่บาดเจ็บ อย่างไรก็ตาม เขาเป็นเพียงตัวสำรองที่ไม่ได้ลงเล่นในนัดนั้น เมื่อจบฤดูกาล 2014–15 เขาได้รับรางวัลผู้เล่นพรสวรรค์แห่งอนาคตของอายักซ์
ในเดือนพฤศจิกายน ค.ศ. 2015 ฟัน เดอ เบก ถูกเรียกติดทีมชุดใหญ่ในการแข่งขันยูฟ่ายูโรปาลีกนัดที่พบกับเซลติกจากสกอตแลนด์ เขาลงเล่นนัดแรกในเกมระดับทวีปยุโรปในนัดนั้น ซึ่งอายักซ์เอาชนะไปได้ 2–1 เขาพูดถึงการลงเล่นนัดแรกนี้ว่า "สวยงาม" และกล่าวเพิ่มว่า "ผมดวลตัวต่อตัวได้ดี มันเป็นเรื่องยากเพราะเกมพลิกกลับไปกลับมาอย่างต่อเนื่อง แต่ผมคิดว่าผมทำมันได้ดีแล้ว" สามวันถัดมา ฟัน เดอ เบก ลงเล่นนัดแรกให้กับทีมชุดใหญ่ในลีก ในนัดที่ชนะเป็กซโวลเลอ 2–0 เดือนถัดมา เขาทำประตูแรกในนามอายักซ์ ในนัดที่เสมอกับโมลเดจากนอร์เวย์ 1–1 จังหวะที่เขาทำประตู ศีรษะของเขากระแทกกับโยนา โตยวิโย ผู้เล่นฝั่งตรงข้าม จนทำให้คิ้วซ้ายของฟัน เดอ เบก แตก เขากล่าวในภายหลังว่า จะไม่มีวันลืมเหตุการณ์นี้อย่างแน่นอน อย่างไรก็ตาม ประตูนี้ทำให้เขาได้รับรางวัลประตูยอดเยี่ยมแห่งเดือนของสโมสร
ฟุตบัลอินเตอร์นาโชนัล รายงานในเดือนมกราคม ค.ศ. 2016 ว่า ฟัน เดอ เบก ทำให้เดอ บูร์ รู้สึกประทับใจในการเล่นของเขา ฟัน เดอ เบก กล่าวว่า เขาจะเล่นให้กับทีมชุดใหญ่ไปเรื่อย ๆ "จนกว่าเขาจะแจ้งให้ทราบ" หลังจากการย้ายออกของโจน ไฮติงคา และยายา ซาโนโก เขาจึงได้เลื่อนขึ้นสู่ทีมชุดใหญ่อย่างเป็นทางการเมื่อวันที่ 16 กุมภาพันธ์ ในเดือนมีนาคม มีสื่อรายงานว่าไบเอิร์นมิวนิกสนใจในตัวเขา และในช่วงก่อนจบฤดูกาล 2015–16 เขามีตำแหน่งในทีมชุดแรก และยังได้เล่นให้กับทีมรุ่นอายุไม่เกิน 19 ปีในยูฟ่ายูธลีก หนังสือพิมพ์สเปน มุนโดเดปอร์ติโบ รายงานว่า บาร์เซโลนาก็สนใจในตัวเขาด้วยเช่นกัน
สโมสรอาชีพ > อายักซ์

ในช่วงเริ่มต้นฤดูกาล 2016–17 ผู้จัดการทีมคนใหม่ เปเตอร์ โบส ใส่ชื่อฟัน เดอ เบก ในทีมอายักซ์สำหรับการแข่งขันยูฟ่าแชมเปียนส์ลีก รอบคัดเลือก นัดที่พบกับปาโอกจากกรีซ ด้วยเหตุผลสองประการที่ว่า โบสประทับใจในการเล่นของฟัน เดอ เบก ในเกมกระชับมิตรก่อนเปิดฤดูกาลที่ออสเตรีย ประกอบกับรีเชดลี บาซูร์ ได้รับบาดเจ็บ และแนมาญา กูแดลย์ ถูกแบนจากการลงเล่น วันที่ 26 กรกฎาคม เขาลงเล่นเป็นตัวจริงครั้งแรกในแชมเปียนส์ลีกในนัดที่เสมอกับปาโอก 1–1 ขณะที่เล่นให้กับทีมสำรองระหว่างฤดูกาล เขากับอับเดอลัก นูรี เป็นเพียงสองผู้เล่นที่ได้คะแนนเฉลี่ยมากกว่า 7 จากการให้คะแนนโดย ฟุตบัลอินเตอร์นาโชนัล ในเดือนพฤศจิกายน เขามีชื่อติดทีมยอดเยี่ยมประจำสัปดาห์ของยูฟ่ายูโรปาลีก จากผลงานของเขาในนัดที่พบกับปานาซีไนโกส เขาเป็นส่วนหนึ่งของกลุ่มกองกลางสามคนร่วมกับนูรีและแลสเซอ เชอเนอ ในเดือนเมษายน ค.ศ. 2017 เดลีเอ็กซ์เพรส รายงานว่าบาร์เซโลนาและไบเอิร์นมิวนิกกำลังติดตามผลงานของฟัน เดอ เบก เขาลงเล่นแทนที่เชินในนาทีที่ 70 ของยูฟ่ายูโรปาลีก นัดชิงชนะเลิศ ที่อายักซ์พ่ายแพ้ต่อแมนเชสเตอร์ยูไนเต็ด 2–0
จากการลงเล่นของฟัน เดอ เบก ในช่วงก่อนเปิดฤดูกาล 2017–18 หนังสือพิมพ์ดัตช์ อัลเคอเมนดัคบลัด เขียนว่าเขาได้เต็มเติมส่วนที่ขาดหายไปนับตั้งแต่ที่เดวี กลาสเซิน ย้ายไปเอฟเวอร์ตัน ในเดือนตุลาคม ทอตนัมฮอตสเปอร์จากอังกฤษได้ติดตามผลงานของเขาในเนเธอร์แลนด์ เขาทำประตูทั้งสองเลกในแชมเปียนส์ลีกรอบคัดเลือกที่พบกับนิสจากฝรั่งเศส ในเลกแรก เขาทำประตูตีเสมอ 1–1 ในนาทีที่ 36 จากความผิดพลาดของยออาน การ์ดีนาล ผู้รักษาประตูฝั่งตรงข้าม ในเลกที่สองที่เสมอกัน 2–2 เขาทำประตูในครึ่งแรก วันที่ 18 พฤศจิกายน ฟัน เดอ เบก ทำแฮตทริกช่วยให้เอาชนะเบรดา 8–0 กัปตันอายักซ์ ฌอแอล แฟ็ลต์มัน กล่าวชื่นชมถึงแฮตทริกนี้ว่า "ยอดเยี่ยมมาก" ฟัน เดอ เบก ลงเล่นในลีก 34 นัด ทำ 11 ประตูและ 6 แอสซิสต์ ในเดือนกรกฎาคม ค.ศ. 2018 เขาปฏิเสธข้อเสนอจากโรมาในอิตาลี โดยให้เหตุผลว่า "อายักซ์เป็นที่ที่ดีในการพัฒนาของเขา"
ฟัน เดอ เบก มีบทบาทสำคัญในฐานะกองกลางตัวรุกให้กับอายักซ์ในฤดูกาล 2018−19 โดยลงเล่นเป็นตัวจริงทุกนัดจากทุกรายการ ช่วยให้ทีมชนะเลิศลีกครั้งแรกในรอบห้าปี และเข้ารอบรองชนะเลิศยูฟ่าแชมเปียนส์ลีก ฤดูกาล 2018–19 ได้อย่างน่าอัศจรรย์ ฟัน เดอ เบก ทำประตูใส่ยูเวนตุสเมื่อวันที่ 16 เมษายน ในเลกที่สองของรอบก่อนรองชนะเลิศ ช่วยให้ทีมของเขาโค่นล้มผู้ชนะลีกอิตาลีด้วยประตูรวม 3–2 วันที่ 7 พฤษภาคม เขาทำประตูใส่ทอตนัมฮอตสเปอร์ในเลกแรกของรอบรองชนะเลิศ ซึ่งจบลงด้วยชัยชนะของอาซักซ์ในเกมเยือน 1−0 อย่างไรก็ตาม อายักซ์ไม่สามารถผ่านเข้าสู่นัดชิงชนะเลิศได้ เนื่องจากแพ้ด้วยกฎประตูทีมเยือนหลังจากที่แพ้ในบ้าน 2−3 ต่อมาในการแข่งขันแชมเปียนส์ลีกฤดูกาล 2019–20 ฟัน เดอ เบก ทำประตูใส่บาเลนเซียในนัดเยือนที่ชนะ 3–0 และทำประตูใส่เชลซีในนัดเยือนที่เสมอ 4–4 อย่างไรก็ตาม อายักษ์แพ้ในบ้านต่อบาเลนเซีย 1–0 ทำให้ต้องตกรอบแบ่งกลุ่มไป
สโมสรอาชีพ > แมนเชสเตอร์ยูไนเต็ด

วันที่ 30 สิงหาคม ค.ศ. 2020 อายักซ์บรรลุข้อตกลงกับแมนเชสเตอร์ยูไนเต็ดจากอังกฤษในการย้ายตัวของฟัน เดอ เบก การย้ายตัวสำเร็จในวันที่ 2 กันยายน ค.ศ. 2020 เมื่อฟัน เดอ เบก เซ็นสัญญาห้าปีด้วยค่าตัว 35 ล้านปอนด์พร้อมส่วนเสริมอีก 5 ล้านปอนด์ ฟัน เดอ เบก เลือกสวมเสื้อหมายเลข 34 เพื่อเป็นกำลังใจแก่อดีตเพื่อนร่วมทีมอายักซ์ อับเดอลัก นูรี ที่ล้มหมดสติในนัดกระชับมิตรเมื่อ ค.ศ. 2017 และอยู่ในอาการโคมาฟัน เดอ เบก ลงเล่นนัดแรกให้กับยูไนเต็ดในนัดที่กระชับมิตรที่พบกับแอสตันวิลลาเมื่อวันที่ 12 กันยายน ก่อนที่จะลงเล่นนัดแรกในระดับการแข่งขันในฐานะตัวสำรอง ในนัดที่เปิดสนามพรีเมียร์ลีกของสโมสรที่เปิดบ้านพบกับคริสตัลพาเลซในวันที่ 19 กันยายน เขาทำเพียงประตูเดียวของยูไนเต็ด สุดท้ายทีมแพ้ไป 3–1
ทีมชาติ

วันที่ 11 กันยายน ค.ศ. 2013 ฟัน เดอ เบก ลงเล่นนัดแรกให้กับทีมชาติเนเธอร์แลนด์รุ่นอายุไม่เกิน 17 ปี ในนัดที่พบกับเยอรมนี
เขาเป็นส่วนหนึ่งของทีมชาติชุดที่เข้าชิงชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2014 หลังจากที่เอาชนะสกอตแลนด์ในรอบรองชนะเลิศ อย่างไรก็ตาม พวกเขาจบอันดับรองชนะเลิศหลังจากที่แพ้อังกฤษ
วันที่ 14 พฤศจิกายน ค.ศ. 2017 ฟัน เดอ เบก ลงเล่นให้กับทีมชาติชุดใหญ่ครั้งแรกในนัดกระชับมิตรที่พบกับโรมาเนีย เขาลงเล่นเป็นตัวสำรองทั้งสองนัดในยูฟ่าเนชันส์ลีก 2019 รอบสุดท้าย ซึ่งเนเธอร์แลนด์เอาชนะอังกฤษ 3−1 และพ่ายแพ้ต่อโปรตุเกสในนัดชิงชนะเลิศ 1−0 เขาทำประตูแรกในนามทีมชาติเมื่อวันที่ 14 ตุลาคม ค.ศ. 2020 ในนัดที่ออกไปเยือนและเสมออิตาลี 1–1 ในยูฟ่าเนชันส์ลีก